section_heading: Stanovništvo Istočne Europe
paragraph_text: Na prostoru istočne Europe smatra se da živi oko 170 milijuna stanovnika. Većina stanovništva čine narodi iz slavenske grupe naroda, a to su Rusi, Ukrajinci, Bjelorusi i Rusini. Na tom području žive i Rumunji, odnosno Moldavci koji spadaju u romansku grupu naroda i Kazasi koji spadaju u turkijsku grupu naroda. Osim tih naroda, na području istočne Europe živi dosta malih naroda kao što su Gagauzi (Moldavija), Krimski Tatari (Ukrajina), Čečeni, Inguši, Oseti, Avari (Rusija) i itd.